PRACOVNÝ DOKUMENT ÚTVAROV KOMISIE ZHRNUTIE POSÚDENIA VPLYVU Sprievodný dokument Návrh nariadenia Európskeho parlamentu a Rady o Železničnej agentúre Európskej únie, ktorým sa zrušuje nariadenie (ES) č. 881/2004 Návrh smernice Európskeho parlamentu a Rady o interoperabilite systému železníc v Európskej únii (prepracované znenie) Návrh smernice Európskeho parlamentu a Rady o bezpečnosti železníc (prepracované znenie) /* SWD/2013/09 final */





PRACOVNÝ DOKUMENT ÚTVAROV KOMISIE ZHRNUTIE POSÚDENIA VPLYVU Sprievodný dokument Návrh nariadenia Európskeho parlamentu a Rady o Železničnej agentúre Európskej únie, ktorým sa zrušuje nariadenie (ES) č. 881/2004 Návrh smernice Európskeho parlamentu a Rady o interoperabilite systému železníc v Európskej únii (prepracované znenie) Návrh smernice Európskeho parlamentu a Rady o bezpečnosti železníc (prepracované znenie) 1. Vymedzenie problému Zatiaľ čo v niektorých členských štátoch fungujú národné železničné orgány v podstate efektívne, v iných majú značne poddimenzovaný počet zamestnancov a/alebo postupy, ktoré riadia, sú zdĺhavé a nákladné. Požiadavky na interoperabilitu a bezpečnosť, ktoré by v zásade mali byť uvedené do súladu so spoločnými pravidlami EÚ, sa súčasne značne odlišujú na národnej úrovni a vytvárajú prekážky predovšetkým pre vstup nových účastníkov na trh. Je to obzvlášť kritické v nákladnej doprave, lebo trhy železničnej nákladnej dopravy boli mnoho rokov otvorené. Noví účastníci na trhu sú pomerne zraniteľní z hľadiska zložitosti a meškania postupov, pretože ich ľudské a finančné zdroje sú často obmedzené. Existujúce nákladné a zdĺhavé postupy najmä na získanie povolenia železničného vozidla a bezpečnostného osvedčenia železničného podniku sú významné faktory, ktoré bránia rozvoju trhu železničnej dopravy EÚ a jeho efektívnemu fungovaniu. Tieto postupy sú nielen komplikované a pomalé, ale ani nezaručujú dostatočnú úroveň vzájomného uznávania osvedčení a povolení. To má negatívny vplyv najmä na nové spoločnosti, ktoré chcú vstúpiť na trh, a prispieva k nízkej úrovni hospodárskej súťaže a pretrvávajúcim narušeniam trhu. Zainteresované strany sa takisto sťažovali, že národné železničné orgány môžu využívať technické argumenty a dedičstvo odlišných, a nie vždy transparentných národných predpisov ako prekážky vstupu nových účastníkov na trh. Podľa výsledkov cielených konzultácií môžu byť noví účastníci vstupujúci na trh vystavení okrem iného diskriminácii zo strany národných bezpečnostných orgánov (NSA), keď žiadajú o bezpečnostné osvedčenie, alebo v postupoch vydávania povolení vozidiel. Zainteresované strany konkrétne oznamovali, že postupy, ktoré vedú k vydaniu bezpečnostného osvedčenia a povolenia vozidiel, nie sú dostatočne harmonizované a transparentné, aby zamedzili svojvoľným a diskriminačným rozhodnutiam národných bezpečnostných orgánov. Bez ohľadu na významnú úlohu Európskej železničnej agentúry – ERA v tvorbe európskych právnych predpisov o interoperabilite a bezpečnosti železníc je zrejmé, že ERA v súčasnej podobe nemá veľké právomoci v oblasti kontroly národných železničných orgánov, manažérov infraštruktúry alebo účastníkov na trhu a dohľadu nad nimi. Jej monitorovacia úloha je prakticky obmedzená na monitorovanie výsledkov v oblasti bezpečnosti a interoperability [uverejňovaním pravidelných správ a zhromažďovaním a uverejňovaním spoločných ukazovateľov bezpečnosti a uľahčovaním spolupráce medzi národnými bezpečnostnými orgánmi (NSA) a národnými vykonávacími orgánmi (NIB)]. 2. Subsidiarita Článkami 58, 90 a 100 zmluvy sa na železnice rozšírili ciele skutočne vnútorného trhu v súvislosti so spoločnou dopravnou politikou EÚ. Opatrenia samotných členských štátov nemôžu zabezpečiť súlad trhu železničnej dopravy EÚ a riešiť odlišný výklad právnych predpisov, pretože jadrom problému je v skutočnosti pretrvávanie národných predpisov a neoptimálne fungovanie vnútroštátnych inštitúcií, ktoré na vnútorný trh pôsobia ako prekážky. Cieľom opatrenia na úrovni EÚ je zabezpečiť dôsledné vykonávanie právnych predpisov EÚ v oblasti železničnej dopravy, ktoré by malo viesť k vytvoreniu jednotného európskeho železničného priestoru bez zbytočných administratívnych a technických prekážok. 3. Ciele Všeobecný cieľ: Odstrániť existujúce administratívne a technické prekážky, a zvýšiť tak konkurencieschopnosť železničného sektora v porovnaní s ostatnými druhmi dopravy a ďalej rozvíjať jednotný európsky železničný priestor. Konkrétne ciele: Konkrétny cieľ č. 1: Zjednodušiť vstup nových prevádzkovateľov na trh. Konkrétny cieľ č. 2: Znížiť administratívne náklady železničných podnikov. Operačné ciele: Operačný cieľ č. 1: Zvýšiť efektívnosť postupov bezpečnostnej certifikácie a udeľovania povolení vozidiel Operačný cieľ č. 2: Zabezpečiť, aby udeľovanie a uznávanie bezpečnostných osvedčení a povolení interoperability bolo v celej EÚ nediskriminačné. Operačný cieľ č. 3: Zvýšiť súlad vnútroštátnych právnych rámcov, najmä týkajúcich sa aspektov bezpečnosti a interoperability vnútorného trhu železničnej dopravy. Boli vytýčené tieto operačné ciele: · do roku 2025 odstrániť všetky nadbytočné národné predpisy (pozri operačný cieľ č. 3), · do roku 2025 dosiahnuť 25 % zníženie času potrebného na vstup nových železničných podnikov na trh nad referenčnú hodnotu v roku 2025 (pozri operačné ciele č. 1 a 2), · do roku 2025 dosiahnuť 20 % zníženie nákladov a skrátenie času potrebného na povolenie železničných vozidiel nad referenčnú hodnotu v roku 2025 (pozri operačné ciele č. 1 a 2). 4. Možnosti politiky Na základe preskúmania jednotlivých opatrení určila Komisia okrem základného scenára päť možností politiky (možnosti 2 – 6). Podľa výkladu sa možnosti 2 – 5 týkajú predovšetkým úrovne súčinnosti medzi Európskou železničnou agentúrou (ďalej len „ERA“ alebo „agentúra“) a národnými orgánmi a všetky sú schopné riešiť tri operačné ciele stanovené v oddiele 3. Možnosť 6 je súborom horizontálnych opatrení, ktoré sú väčšinou nezávislé od súčinnosti medzi ERA a národnými orgánmi a môžu sa uplatniť popri ktorejkoľvek možnosti 2 – 5 s očakávaným posilnením celkového konečného vplyvu. Možnosť 1: Základný scenár (neprijať žiadne opatrenia) – pokračovať v ceste, ktorá je v súčasnosti vytýčená pre sektor Možnosť 2: Väčšia koordinačná úloha agentúry pri zabezpečovaní jednotného prístupu k certifikácii železničných podnikov a udeľovaniu povolení vozidiel Možnosť 3: ERA ako jednotné kontaktné miesto, pričom konečné rozhodnutie o certifikácii a udeľovaní povolení zostáva na národných bezpečnostných orgánoch, ale ERA vykonáva vstupné a výstupné kontroly žiadostí a rozhodnutí. Možnosť 4: ERA a národné bezpečnostné orgány majú spoločné právomoci, pričom konečné rozhodnutie o certifikácii a udeľovaní povolení prijíma agentúra. Možnosť 5: ERA preberá činnosti národných bezpečnostných orgánov týkajúce sa certifikácie železničných podnikov a udeľovania povolení vozidlám. Možnosť 6: Horizontálne opatrenia, táto možnosť zahŕňa aj iné legislatívne a „mäkké“ opatrenia (prekračujúce rámec spoločnej zodpovednosti národných orgánov a ERA), ktoré by sa mohli zaviesť, aby sa zvýšila konkurencieschopnosť železničného sektora. V nasledujúcej tabuľke sa uvádzajú všetky balíky politických opatrení spolu s jednotlivými politickými opatreniami. Zhrnutie možností politiky Možnosť 1 || Možnosť 2: Podporovať „koordináciu“ národných bezpečnostných orgánov vykonávanú agentúrou ERA || Možnosť 3: ERA ako jednotné kontaktné miesto || Možnosť 4: ERA a národné bezpečnostné orgány majú spoločné právomoci || Možnosť 5: ERA preberá činnosti národných bezpečnostných orgánov Východiskový stav || Väčšia úloha ERA pri koordinácii národných bezpečnostných orgánov a dohľade nad nimi, pokiaľ ide o udeľovanie povolení vozidiel a bezpečnostných osvedčení vrátane zabezpečenia ich vzájomného uznávania zo strany národných orgánov. || ERA má spoločné právomoci s národnými bezpečnostnými orgánmi pri udeľovaní bezpečnostných osvedčení pre železničné podniky a povolení vozidiel (koncepcia „jednotného kontaktného miesta“): rozhodnutie prijíma národný bezpečnostný orgán a ERA vykonáva „vstupné a výstupné“ kontroly žiadostí. || ERA má spoločné právomoci s národnými bezpečnostnými orgánmi pri udeľovaní bezpečnostných osvedčení a povolení vozidiel: koncepcia „jednotného kontaktného miesta“, ktorému pomáhajú národné bezpečnostné orgány (pôsobiace ako regionálne kancelárie ERA), ale konečné rozhodnutie je na ERA. || ERA preberá právomoci národných bezpečnostných orgánov pri udeľovaní osvedčení pre železničné podniky a povolení vozidiel. ERA ako odvolací orgán pre niektoré rozhodnutia národných bezpečnostných orgánov. Prechod na (jednotné) spoločné bezpečnostné osvedčenie a jednotné povolenie vozidiel (vytvorenie európskeho „preukazu“ pre vozidlá): národné orgány vydávajú jednotné bezpečnostné osvedčenia a jednotné povolenia vozidiel (zásadne vzájomne uznávané). || Prechod na (jednotné) spoločné bezpečnostné osvedčenie a jednotné povolenie vozidiel (vytvorenie európskeho „preukazu“ pre vozidlá): ERA vydáva jednotné bezpečnostné osvedčenia o jednotné povolenia vozidiel. (Odvolania proti rozhodnutiam ERA sa zasielajú osobitnému odvolaciemu orgánu.) Kontrola fungovania národných bezpečnostných orgánov agentúrou ERA (napr. spracovanie usmernení a vykonávanie auditu ich dodržiavania). Väčšia úloha ERA pri koordinácii notifikovaných orgánov a dohľade nad nimi, pokiaľ ide o: typové schválenie; certifikáciu železničných vozidiel; certifikáciu ERTMS a akreditáciu notifikovaných orgánov. Možnosť 6: horizontálne opatrenia (nezávislé od úrovne súčinnosti ERA/národných orgánov) || Zvýšená činnosť Komisie mimo konania vo veci porušenia predpisov, najmä nediskriminácia na trhu železničnej dopravy. Zmena a doplnenie smerníc o interoperabilite a bezpečnosti, aby sa umožnilo prijatie vykonávacích aktov stanovujúcich spoločné zásady a postupy pre národné orgány. Väčšia úloha ERA pri monitorovaní a kontrole uplatňovania národných právnych predpisov v oblasti bezpečnosti a interoperability. Prechod od národných technických predpisov a predpisov o bezpečnosti na systém predpisov EÚ (požiadavky na národné orgány s cieľom odstrániť nadbytočné predpisy a obmedzenie ich možnosti prijímať nové predpisy). Väčšia úloha ERA pri šírení informácií týkajúcich sa železničnej dopravy a v oblasti školení. Väčšia úloha ERA pri poskytovaní poradenstva a podpory pre členské štáty a iné zainteresované strany pri uplatňovaní právnych predpisov o bezpečnosti a interoperabilite. Oznámenie Komisie týkajúce sa usmernení o výklade konkrétnych právnych predpisov a rozhodnutí EÚ (vrátane technickej špecifikácie interoperability, TSI). Väčšia úloha ERA pri určení potenciálnych náhradných dielov, ktoré sa majú normalizovať, a pri koordinácii činností odvetvia v tejto oblasti. V záujme transparentnosti sa všetky možnosti posudzovali najprv individuálne a potom v kombinácii s možnosťou 6, ktorá má zosilnený vplyv na ostatné možnosti. 5. Posúdenie vplyvov Vzhľadom na veľký dôraz kladený na efektívnosť prevádzky je hlavný vplyv tejto iniciatívy hospodársky, zatiaľ čo sociálny vplyv a vplyv na životné prostredie je väčšinou nepriamy a niekedy zanedbateľný. Priamy vplyv je kvantifikovaný a nepriamy vplyv sa vyjadruje z hľadiska kvality. Kvantitatívne posúdenie priameho vplyvu sa skladá z: · výpočtu úspor nákladov a času potrebného na postupy certifikácie a vydávania povolení (vrátane úspor administratívnych nákladov prevádzkovateľov), · výpočtu úspor nákladov alternatívnych príležitostí pre prevádzkovateľov vyplývajúcich z kratšieho času pre vstup železničných vozidiel na trh a · výpočtu zmien v nákladoch na správu ERA a národných orgánov. Možnosť 6 sa posudzovala oddelene v kombinácii s možnosťami 2 – 5. Posúdenie priameho vplyvu – celkové prínosy kombinovaných možností v úsporách nákladov pre prevádzkovateľov Kombinácia úspor nákladov na povoľovanie, certifikáciu a nákladov alternatívnych príležitostí ukazuje značné prínosy počas hodnotiaceho obdobia, pričom prínosy možností 3 – 5 dosahujú viac ako 0,5 miliardy EUR. Celkové kvantifikované prínosy podľa jednotlivých možností sú uvedené v nasledujúcej tabuľke, pričom možnosť 2 poskytuje najmenší prínos a možnosť 5 najväčší prínos: Celkové kvantifikované prínosy možností 2 – 5 v kombinácii s možnosťou 6 pre železničné podniky v rokoch 2015 – 2025 [diskontované, čistá súčasná hodnota (NVP – net present value) v mil. EUR] Možnosť || Úspora nákladov na vydávanie povolení || Úspora nákladov na certifikáciu || Úspora nákladov alternatívnych príležitostí (hlavný scenár) || Prínosy spolu || Možnosť 2 + 6: Podporovať „koordináciu“ vykonávanú agentúrou ERA + horizontálne opatrenia || 201 || 2 || 237 || 440 || Možnosť 3 + 6: ERA ako jednotné kontaktné miesto + horizontálne opatrenia || 217 || 2 || 255 || 474 || Možnosť 4 + 6: ERA a národné bezpečnostné orgány majú spoločné právomoci + horizontálne opatrenia || 235 || 2 || 265 || 502 || Možnosť 5 + 6: ERA preberie činnosti národných bezpečnostných orgánov týkajúce sa udeľovania povolení a certifikácie + horizontálne opatrenia || 276 || 3 || 295 || 574 || Posúdenie priameho vplyvu – celkové zmeny v administratívnych nákladoch pre agentúru a národné bezpečnostné orgány Odhad nákladov na správu ERA vyplývajúcich z kombinovaných možností sa uvádza v nasledujúcej tabuľke, pričom náklady na možnosť 5 sú najvyššie: Dodatočné náklady na správu ERA vyplývajúce z možností 2 – 5 v kombinácii s možnosťou 6 (v mil. EUR) || Ročné hodnoty do roku 2020 (keď sa všetky personálne zmeny zavedú postupne) || Náklady spolu, čistá súčasná hodnota (2015 – 2025) Možnosť || Dodatoční zamestnanci spolu || Náklady na dodatočných zamestnancov spolu || Režijné náklady || Ostatné náklady || Zvýšenie hrubých nákladov spolu || % zo súčasného rozpočtu ERA Možnosť 2 + 6: Podporovať „koordináciu“ vykonávanú agentúrou ERA + horizontálne opatrenia || 38 || (3,5) || (0,9) || (0,5) || (4,9) || 24 % || (37) Možnosť 3 + 6: ERA ako jednotné kontaktné miesto + horizontálne opatrenia || 42 || (3,9) || (1,0) || (0,5) || (5,4) || 27 % || (39) Možnosť 4 + 6: ERA a národné bezpečnostné orgány majú spoločné právomoci + horizontálne opatrenia || 55 || (5,0) || (1,3) || (0,3) || (6,6) || 33 % || (44) Možnosť 5 + 6: ERA preberie činnosti národných bezpečnostných orgánov týkajúce sa udeľovania povolení a certifikácie + horizontálne opatrenia || 302 || (23,2) || (5,8) || (2,0) || (31) || 154 % || (221) Treba poznamenať, že neboli zistené žiadne ďalšie náklady vyvolané základnými činnosťami. V základnom scenári dochádza k jednoznačnému rozvoju činností, ale nepredpokladá sa, že by mali podstatný vplyv na administratívne náklady agentúry. Súvisiace náklady na správu v národných bezpečnostných orgánoch vyplývajúce z kombinovaných možností sú uvedené v tabuľke dole, pričom možnosť 5 má najväčší potenciálny vplyv na zníženie nákladov. Úspory nákladov na správu v národných bezpečnostných orgánoch vyplývajúce z možností 2 – 5 v kombinácii s možnosťou 6 (v mil. EUR) Možnosť || Zamestnanci národného bezpečnostného orgánu spolu* (odhad 2011) || Ročné hodnoty do roku 2020 (keď sa všetky personálne zmeny zavedú postupne) pre jednotlivé národné bezpečnostné orgány || Čistá súčasná hodnota v EÚ (2015 – 2025) spolu Personálne zmeny spolu || Úspora personálnych nákladov spolu || Režijné náklady || Úspora hrubých nákladov spolu Možnosť 2 + 6: Podporovať „koordináciu“ vykonávanú agentúrou ERA + horizontálne opatrenia || 500 || – 2 || EÚ-12 || 0,08 || 0,02 || 0,1 || 37 EÚ-15 || 0,17 || 0,04 || 0,2 Možnosť 3 + 6: ERA ako jednotné kontaktné miesto + horizontálne opatrenia || – 4 || EÚ-12 || 0,09 || 0,02 || 0,1 || 55 EÚ-15 || 0,35 || 0,09 || 0,4 Možnosť 4 + 6: ERA a národné bezpečnostné orgány majú spoločné právomoci + horizontálne opatrenia || – 5 || EÚ-12 || 0,11 || 0,03 || 0,1 || 68 EÚ-15 || 0,44 || 0,11 || 0,6 Možnosť 5 + 6: ERA preberie činnosti národných bezpečnostných orgánov týkajúce sa udeľovania povolení a certifikácie + horizontálne opatrenia || – 11 || EÚ-12 || 0,24 || 0,06 || 0,3 || 152 EÚ-15 || 0,96 || 0,24 || 1,2 * Len tí, ktorí pracujú v oblasti certifikácie a povoľovania. Odhadnutá hodnota na základe správ agentúry o interoperabilite a bezpečnosti. Za predpokladu, že zamestnanci EBA (nemecký národný bezpečnostný orgán) v regionálnych kanceláriách sa nezapočítajú ako vykonávajúci certifikáciu a povoľovanie, ale ako zamestnanci pre inšpekcie a vykonávanie auditov. V nasledujúcej tabuľke sa uvádza celkový odhadnutý vplyv na náklady správy ERA a národných bezpečnostných orgánov príslušne pre každú analyzovanú možnosť politiky. V prípade všetkých možností okrem možnosti 5 sa odhadlo celkové zníženie nákladov na správu, pretože dodatočné náklady vyvolané agentúrou ERA možno kompenzovať úsporami nákladov, ktoré vykazujú národné bezpečnostné orgány. Zmena nákladov agentúry a národných bezpečnostných orgánov a čistý vplyv možností 2 – 5 v kombinácii s možnosťou 6 na náklady správy (náklady spolu, čistá súčasná hodnota, roky 2015 – 2025, v mil. EUR) Možnosť || Odhadované zvýšenie nákladov pre ERA || Odhadované zníženie nákladov pre národné bezpečnostné orgány || Celkové úspory nákladov na správu (ERA + národné bezpečnostné orgány) Možnosť 2 + 6: Podporovať „koordináciu“ vykonávanú agentúrou ERA + horizontálne opatrenia || (37) || 37 || 0 Možnosť 3 + 6: ERA ako jednotné kontaktné miesto + horizontálne opatrenia || (39) || 55 || 16 Možnosť 4 + 6: ERA a národné bezpečnostné orgány majú spoločné právomoci + horizontálne opatrenia || (44) || 68 || 24 Možnosť 5 + 6: ERA preberie činnosti národných bezpečnostných orgánov týkajúce sa udeľovania povolení a certifikácie + horizontálne opatrenia || (221) || 152 || (69) Uvedená tabuľka ukazuje, že možnosť 4 vedie k najväčším úsporám nákladov (24 mil. EUR), zatiaľ čo sa očakáva, že uplatňovanie možnosti 5 spôsobí zvýšenie administratívnych nákladov približne o 69 mil. EUR. Posúdenie nepriameho vplyvu Očakáva sa, že nepriamy sociálny vplyv, ako aj každý vplyv na životné prostredie (emisie skleníkových plynov, kvalita ovzdušia a hluk) bude malý a v skutočnosti by bolo ťažko stanoviť, do akej miery bol spôsobený touto iniciatívou a nie inými iniciatívami štvrtého železničného balíka a/alebo vonkajšími faktormi, napr. zmenami v dopyte po iných druhoch dopravy. Úroveň bezpečnosti železničnej dopravy je v prípade každej možnosti rovnaká vzhľadom na to, že základné úlohy každého hlavného subjektu v bezpečnostnom reťazci sa nezmenia, alebo sa zvýšia v dôsledku harmonizovaných národných právnych predpisov. 6. Porovnanie možností Porovnanie z hľadiska priameho vplyvu Celkové výsledky posúdenia rôznych vplyvov sú zhrnuté v nasledujúcej tabuľke. Aj keď možnosť 6 by sa mohla sledovať ako samostatná, analýza ukázala prínosy jej kombinácie s inštitucionálnymi možnosťami 2 – 5. Súhrnná tabuľka úspor diskontovaných nákladov pre železničné podniky a verejné orgány vyplývajúcich z možností 2 – 5 v kombinácii s možnosťou 6 v rokoch 2015–2025 (čistá súčasná hodnota, v mil. EUR) Možnosť || Úspory pre železničné podniky (vrátane administratívnych nákladov) || Zmena administratívnych nákladov || Strata príjmu ERA/ národných bezpečnostných orgánov z poplatkov za vydávanie povolení[1] || Čistý prínos spolu || Dodatočné finančné prostriedky potrebné z rozpočtu EÚ na pokrytie nákladov ERA Udeľovanie povolení || Bezpečnostná certifikácia || Náklady alternatívnych príležitostí (hlavný scenár) || Prínosy pre prevádzkovateľov spolu || Pre ERA || Pre národné bezpečnostné orgány || Zmena v nákladoch na správu spolu Možnosť 2 + 6: Podporovať „koordináciu“ vykonávanú agentúrou ERA + horizontálne opatrenia || 201 || 2 || 237 || 440 || (37) || 37 || 0 || (29) || 411 || (37) Možnosť 3 + 6: ERA ako jednotné kontaktné miesto + horizontálne opatrenia || 217 || 2 || 255 || 474 || (39) || 55 || 16 || (29) || 461 || (39) Možnosť 4 + 6: ERA a národné bezpečnostné orgány majú spoločné právomoci + horizontálne opatrenia || 235 || 2 || 265 || 502 || (44) || 68 || 24 || (29) || 497 || a: 0[2] b: (6) c: (25) Možnosť 5 + 6: ERA preberie činnosti národných bezpečnostných orgánov týkajúce sa udeľovania povolení a certifikácie + horizontálne opatrenia || 276 || 3 || 295 || 574 || (221) || 152 || (69) || (29) || 476 || (146) S prihliadnutím na priamy vplyv je možnosť 4 najvýhodnejšia, t. j. má najlepší pomer nákladov a prínosov. Okrem toho môže byť pre rozpočet EÚ neutrálna, pokiaľ ide o náklady [minimálne náklady podľa scenára a) a neutrálna podľa scenára b)] vzhľadom na navrhované pokrytie dodatočných nákladov ERA z poplatkov hradených odvetvím. Porovnanie z hľadiska efektívnosti a účinnosti Rôzne možnosti z hľadiska efektívnosti a účinnosti sú zhrnuté v nasledujúcej tabuľke. Efektívnosť a účinnosť možností Možnosť || Efektívnosť (čistý prínos spolu v mil. EUR) || Účinnosť (počet splnených operačných cieľov) Možnosť 2 + 6: Podporovať „koordináciu“ vykonávanú agentúrou ERA + horizontálne opatrenia || 411 || 1 Možnosť 3 + 6: ERA ako jednotné kontaktné miesto + horizontálne opatrenia || 461 || 2 Možnosť 4 + 6: ERA a národné bezpečnostné orgány majú spoločné právomoci + horizontálne opatrenia || 497 || 3 Možnosť 5 + 6: ERA preberie činnosti národných bezpečnostných orgánov týkajúce sa udeľovania povolení a certifikácie + horizontálne opatrenia || 476 || 3 Táto tabuľka ukazuje, že keď sa kombinujú čisté prínosy s účinnosťou, pokiaľ ide o operačné ciele, uprednostňuje sa aj naďalej možnosť 4 – všetky ciele sa dosiahnu s najvyšším čistým prínosom. Aj keď prínosy možnosti 3 sú do určitej miery podobné prínosom možnosti 4, porovnanie tejto možnosti by nebolo priaznivé, pokiaľ ide o účinnosť, lebo by sa nedosiahol cieľ znižovania nákladov na vydávanie povolení. Záver Možnosť 4 by bola uceleným, efektívnym a účinným riešením zistených problémov, pretože zaisťuje najlepšiu rovnováhu výsledkov, pokiaľ ide o: · odvetvie, z hľadiska znížených nákladov a skrátenia času potrebného na bezpečnostnú certifikáciu a udeľovanie povolení vozidiel a iných subsystémov, · vplyvy nákladov na rozpočet EÚ, · vplyvy nákladov na národné inštitúcie, · uplatňovanie zásad subsidiarity a proporcionality, · riešenie problémov určených v oddiele 1 a · plnenie cieľov uvedených v oddiele 3. 7. Monitorovanie a hodnotenie Pokiaľ ide o hodnotenie, plánuje sa, že Komisia v roku 2025 vyhodnotí, či boli dosiahnuté ciele iniciatívy, a ak nie, posúdi ďalšie kroky, ktoré by sa mali podniknúť, aby sa ciele dokončili do roku 2030. Pokrok z hľadiska dosahovania cieľov by sa mal monitorovať pomocou príslušných ukazovateľov monitorovania. Na tento účel by sa mohli použiť existujúce operačné ciele a previesť do týchto ukazovateľov: · počet národných predpisov, · náklady a čas potrebný na postup bezpečnostnej certifikácie a · náklady a čas potrebný na postup udeľovania povolení vozidiel. Tieto ukazovatele by sa mohli overovať s vybranými zainteresovanými stranami pomocou nástrojov, ako sú rozhovory (prieskumy) o ich vlastnom hodnotení času a nákladov na certifikáciu a povoľovanie vozidiel a počtu oznámených a uverejnených národných predpisov meraných v príslušnej databáze. Okrem toho by mohlo byť takisto užitočné monitorovať prostredníctvom konzultačného postupu stanovisko zainteresovaných strán k: · nediskriminácii, · zvýšeniu súladu vnútroštátneho právneho rámca. [1] Časom dôjde k postupnému znižovaniu celkového počtu povolení typov vozidiel, čo povedie k zníženiu celkových poplatkov v celej Únii približne o 29 mil. EUR. [2] Táto kolónka ukazuje, v akom rozsahu môžu budúce príjmy získané agentúrou za vydávanie bezpečnostných osvedčení a povolení vozidiel pokryť jej dodatočné náklady, s troma scenármi rozdelenia príjmov medzi ERA a národné bezpečnostné orgány – a): 25 % národné bezpečnostné orgány, 75 % ERA; b): 50 % národné bezpečnostné orgány, 50 % ERA; c): 75 % národné bezpečnostné orgány, 25 % ERA.